ΚΑΝΟΝΙΣΜΟΣ ( ΕΟΚ ) αριθ . 1231/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού ( ΕΟΚ ) αριθ . 2194/85 για τη θέσπιση των γενικών κανόνων σχετικά με τα ειδικά μέτρα για τους σπόρους σόγιας

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2217/88^(2 ), και ιδίως το άρθρο 4 παράγραφος 6,

την πρόταση της Επιτροπής^(3 ),

Εκτιμώντας :

ότι, προκειμένου να υπάρξει καλή διαχείριση και καλύτερη οικονομική αποτελεσματικότητα της ενίσχυσης μέσω της δυνατότητας προκαθορισμού της από τους εμπορευομένους, θα πρέπει να εισαχθεί για τους σπόρους σόγιας η διαδικασία της εξακριβώσεως που εφαρμόζεται για τους ελαιούχους σπόρους, που αναφέρονται στον κανονισμό ( ΕΟΚ) αριθ . 136/66^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1225/89^(5 ), και να καθιερωθούν πιστοποιητικά

ότι, προκειμένου να υπάρξει καλή διοίκηση, τα εν λόγω πιστοποιητικά θα πρέπει να χρησιμοποιηθούν και στην περίπτωση προκαθορισμού του ποσού της ενίσχυσης ότι στην περίπτωση αυτή, για να αποφευχθούν κερδοσκοπικές ενέργειες, η έκδοση του πιστοποιητικού θα πρέπει να εξαρτηθεί από την παροχή εγγύησης που θα εξασφαλίζει την υποχρέωση εξακρίβωσης των σπόρων κατά τη διάρκεια ισχύος του πιστοποιητικού

ότι θα πρέπει επιπλέον να προβλεφθεί προσωρινά, έως τις

31 Δεκεμβρίου 1992, κατ' εφαρμογή του άρθρου 2 παράγραφος^2 του κανονισμού ( ΕΟΚ ) αριθ . 1491/85, ότι εξακρίβωση μπορεί να γίνει κατά την παράδοση των σπόρων σόγιας στον πρώτο αγοραστή μη μεταποιητή, με την επιφύλαξη ότι αυτός ανταποκρίνεται σε ορισμένους όρους

ότι για να διευκολυνθεί ο παραγωγός ελαίου ή ο παραγωγός ζωοτροφών στον υπολογισμό της τιμής κόστους του προϊόντος του, θα πρέπει να αποφευχθεί η εξάρτηση του ύψους της ενίσχυσης από τη στιγμή της μεταποίησης ότι θα πρέπει, ως εκ τούτου, το ύψος της ενίσχυσης να καθορίζεται σε συνάρτηση με την ημέρα της εξακρίβωσης των σπόρων

ότι πρέπει να καθοριστούν οι αρχές σύμφωνα με τις οποίες το ποσό της ενισχύσεως που αναφέρεται στο άρθρο 2 του κανονισμού ( ΕΟΚ ) αριθ . 1491/85, καθορίζεται σε περίπτωση ανώμαλης κατάστασης ότι πρέπει επιπλέον να θεσπιστούν οι όροι προκαθορισμού του ποσού της

ότι θα πρέπει να προβλεφθεί η δυνατότητα τροποποίησης του ποσού της ενισχύσεως και αναστολής του προκαθορισμού της, για να αντιμετωπιστεί μια ανώμαλη κατάσταση στην αγορά των σπόρων στην Κοινότητα ότι, για το σκοπό αυτό, ενδείκνυται να προβλεφθεί ότι η ενίσχυση προκαθορίζεται μόνον μετά τη λήξη μιας σύντομης προθεσμίας μετά την υποβολή της αίτησης, κατά τη διάρκεια της οποίας θα εκτιμάται η κατάσταση της αγοράς

ότι θα πρέπει να τροποποιηθεί ανάλογα ο κανονισμός ( ΕΟΚ ) αριθ . 2194/85^(6 ), όπως τροποποιήθηκε τελευταία από τον κανονισμό ( ΕΟΚ ) αριθ . 3555/88^(7 ),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ. 2194/85 τροποποιείται ως εξής :

1 . ^Στο άρθρο 3, το δεύτερο εδάφιο αντικαθίσταται από το ακόλουθο κείμενο :

"Εντούτοις, μετά από αίτηση του πρώτου αγοραστή, η ενίσχυση μπορεί να προκαταβληθεί, μόλις οι σπόροι εξακριβωθούν, υπό τον όρο ότι έχει παρασχεθεί εγγύηση ποσού ισοδυνάμου με εκείνο της προκαταβολής της ενισχύσεως ."

2 . ^Το άρθρο 4 αντικαθίσταται από τα ακόλουθα άρθρα :

"ιΑρθρο 4

1 . Για τους σκοπούς του παρόντος κανονισμού, νοείται ως "εξακρίβωση" η πράξη με την οποία ο αρμόδιος οργανισμός του κράτους μέλους βεβαιώνει, μετά από αίτηση του ενδιαφερομένου, ότι, για την ποσότητα των σπόρων σόγιας που αναφέρεται στην αίτηση, το ποσό της ενίσχυσης που θα χορηγηθεί, είναι εκείνο που ισχύει την ημέρα υποβολής της αίτησης .

Εντούτοις, το ποσό της ενίσχυσης που ισχύει την ημέρα της υποβολής της αίτησης του τμήματος "προκαθορισμός" του πιστοποιητικού που αναφέρεται στο άρθρο 4α, προσαρμοσμένο σύμφωνα με το άρθρο 4γ, εφαρμόζεται, μετά από αίτηση του ενδιαφερομένου, στους σπόρους που έχουν εξακριβωθεί κατά τη διάρκεια ισχύος του τμήματος "προκαθορισμός" του πιστοποιητικού .

Η εξακρίβωση των σπόρων γίνεται μετά την είσοδό τους στην επιχείρηση στην οποία προορίζονται να μεταποιηθούν και πριν από τη μεταποίησή τους .

2 . Μετά από αίτηση του ενδιαφερομένου, το κράτος μέλος προβαίνει στην εξακρίβωση των σπόρων .

3 . Εντούτοις, στην περίπτωση που αναφέρεται στο άρθρο 2 παράγραφος 2 και έως τις 31 Δεκεμβρίου 1992, η εξακρίβωση των σπόρων γίνεται μετά την είσοδό τους στις αποθήκες του πρώτου εγκεκριμένου αγοραστή ο οποίος δεν είναι μεταποιητής και πριν από την παράδοσή τους στον μεταποιητή .

4 . Η αίτηση εξακριβώσεως πρέπει να αφορά το σύνολο της ποσότητας που έχει παραληφθεί δυνάμει μιας ή περισσοτέρων δηλώσεων παραδόσεως οι οποίες αναφέρονται σε μία ή περισσότερες συμβάσεις και έχουν υπογραφεί από τον παραγωγό και τον πρώτο αγοραστή . Η αίτηση εξακρίβωσης πρέπει να υποβάλλεται μετά την υποβολή των εν λόγω συμβάσεων ή δηλώσεων . Εάν η αίτηση υποβάλλεται :

α ) ^από τον πρώτο αγοραστή που μεταποιεί τους σπόρους σόγιας, συνεπάγεται την υποχρέωση γι' αυτόν να μεταποιήσει την παραγωγή ή την αναφερόμενη ποσότητα εντός προθεσμίας που θα καθοριστεί

β ) ^από τον πρώτο αγοραστή που είναι άλλος από τον μεταποιητή, συνεπάγεται την υποχρέωση γι' αυτόν να παραδώσει ή να πωλήσει την ποσότητα που αναφέρεται, σ' έναν μεταποιητή εντός προθεσμίας που θα καθοριστεί .

Άρθρο 4α

Καθιερώνεται κοινοτικό πιστοποιητικό αποτελούμενο από δύο τμήματα, εκ των οποίων το ένα προορίζεται να αποδείξει ότι οι σπόροι που συγκομίσθηκαν στην Κοινότητα εξακριβώθηκαν και το άλλο προορίζεται να βεβαιώσει, ενδεχομένως, ότι το ποσό της ενίσχυσης έχει προκαθοριστεί . Τα δύο τμήματα του πιστοποιητικού χορηγούνται από τα κράτη μέλη σε κάθε ενδιαφερόμενο που ανταποκρίνεται στους όρους που προβλέπονται στο άρθρο 2 και ο οποίος υποβάλλει σχετική αίτηση .

Άρθρο 4β

Με την επιφύλαξη του άρθρου 4δ, το τμήμα "προκαθορισμός" του πιστοποιητικού που αναφέρεται στο άρθρο^4α, εκδίδεται το απόγευμα της πρώτης εργάσιμης ημέρας που έπεται εκείνης της υποβολής της αίτησης .

Επιπλέον, η έκδοση του τμήματος "προκαθορισμός" του πιστοποιητικού εξαρτάται από την παροχή εγγύησης που εξασφαλίζει την τήρηση της υποχρέωσης να ζητηθεί η εξακρίβωση των σπόρων κατά τη διάρκεια ισχύος αυτού του τμήματος του πιστοποιητικού . Η εγγύηση καταπίπτει εξ ολοκλήρου ή εν μέρει εάν, εντός της προθεσμίας αυτής, δεν γίνει η αίτηση εξακρίβωσης ή γίνει για ένα μέρος των συγκεκριμένων ποσοτήτων .

Άρθρο 4γ

1 . Σε περίπτωση προκαθορισμού της ενίσχυσης, το ποσό της ενίσχυσης που ισχύει την ημέρα υποβολής της αίτησης, προσαρμόζεται σε συνάρτηση :

α ) ^με τη διαφορά που υπάρχει μεταξύ της τιμής στόχου που ισχύει την ίδια μέρα και εκείνης που ισχύει την ημέρα εξακρίβωσης των σπόρων, και

β ) ^ενδεχομένως, με ένα διορθωτικό ποσό .

2 . Το διορθωτικό ποσό που αναφέρεται στην παράγραφο 1 στοιχείο β ) υπολογίζεται λαμβάνοντας υπόψη την τάση των τιμών των εν λόγω σπόρων στη διεθνή αγορά .

3 . Εάν οι τιμές της διεθνούς αγοράς στο προσεχές μέλλον δεν μπορούν να προσδιορισθούν, το διορθωτικό ποσό καθορίζεται, για τον ή τους εν λόγω μήνες, σε επίπεδο τέτοιο, ώστε η ενίσχυση να ισούται με μηδέν .

Άρθρο 4δ

1 . Σε περίπτωση ανώμαλης κατάστασης στην αγορά των σπόρων σόγιας στην Κοινότητα και όταν η κατάσταση αυτή συνεπάγεται, ή υπάρχει κίνδυνος να προκαλέσει, διατάραξη της κανονικής διαθέσεως των προϊόντων που έχουν συγκομισθεί στην Κοινότητα, μπορεί να αποφασισθεί, εάν το τμήμα "προκαθορισμός" του πιστοποιητικού δεν έχει ακόμα εκδοθεί, η αναστολή του προκαθορισμού της ενίσχυσης για την περίοδο που είναι αναγκαία για την αποκατάσταση της ισορροπίας στην αγορά .

2 . Η αναστολή του προκαθορισμού αποφασίζεται με τη διαδικασία που προβλέπεται στο άρθρο 38 του κανονισμού ( ΕΟΚ ) αριθ . 136/66 .

Εντούτοις, σε επείγουσα περίπτωση, η Επιτροπή μπορεί να αποφασίσει την αναστολή αυτή σε μια τέτοια περίπτωση, η διάρκεια της αναστολής δεν μπορεί να υπερβεί τις επτά ημέρες ."

Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Σεπτεμβρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P . SOLBES

( 1 ) ΕΕ αριθ . L 151 της 10 . 6 . 1985, σ . 15 .

(2 ) ΕΕ αριθ . L 197 της 26 . 7 . 1988, σ . 11 .

( 3 ) ΕΕ αριθ . C 82 της 3 . 4 . 1989, σ . 30 .

( 4 ) ΕΕ αριθ . 172 της 30 . 9 . 1966, σ . 3025/66 .

( 5 ) Βλέπε σελίδα 15 της παρούσας Επίσημης Εφημερίδας.(6 ) ΕΕ αριθ . L 204 της 2 . 8 . 1985, σ . 1 .

( 7 ) ΕΕ αριθ . L 311 της 17. 11 . 1988, σ . 7 .